#### Megállapodás

#### házi segítségnyújtás igénybevételére

Jelen Megállapodás létrejött egyrészről:

**a szolgáltatást nyújtó** (továbbiakban: szolgáltató)

Megnevezése: Szellőrózsa Integrált Szociális Intézmény Hajdú-Bihar Vármegye

Címe: 4032 Debrecen, Böszörményi út 148.

Képviselője: Kiss Zoltán

Telefonszáma: 06-52/532-269

másrészről:

**a) a szolgáltatást igénybe vevő személy**

név:

születési név:

anyja neve:

születési hely, idő:

**b) a szolgáltatást igénybe vevő személy törvényes képviselője/hozzátartozója:**

név:

születési név:

anyja neve:

születési hely, idő:

között **(a továbbiakban a) és b) pont együtt: szolgáltatást igénybe vevő személy)**, a mai napon, az alábbi feltételekkel.

Gondnokság alatt áll-e (a megfelelő rész aláhúzandó):

**igen – nem**

Amennyiben gondnokság alatt áll, annak foka cselekvő képességet (a megfelelő rész aláhúzandó):

**korlátozó – kizáró**

**cselekvőképességében részlegesen korlátozott – cselekvőképességében teljes mértékben korlátozott**

gondnokság alá helyezést elrendelő bíróság: …………….…………………………….

az ítélet száma: ………………….……. kelte: ………………………………………….

jogerőre emelkedés időpontja: …………………………………………………………..

Amennyiben gondnokság alatt nem áll, van e kirendelve (a megfelelő rész aláhúzandó):

**zárgondnok - ideiglenes gondnok – támogatott döntéshozatalhoz támogató személy- eseti gondnok**

1. **A megállapodás tárgya:**

A szolgáltatást nyújtó az általa ellátott fogyatékkal élő személyek részére a vonatkozó jogszabályokban és a jelen megállapodásban szabályozott módon **házi segítségnyújtást** biztosít.

1. **Az ellátás időtartama:**

A szolgáltatást nyújtó a házi segítségnyújtás - személyi gondozást:

1. …….év………..hó ..…napjától kezdődően …….év ……….hó ….napjáig terjedő, …….év ……….hó ….napjáig terjedő **határozott időre**, vagy
2. ………………... napjától kezdődően **határozatlan** időtartamra szólóan biztosítja.
3. **A házi segítségnyújtás szolgáltatásainak formája, módja, köre és tartalma**

3.1. Házi segítségnyújtás esetén a megállapodást szociális segítésre vagy személyi gondozásra kell megkötni.

3.2. Az ellátás formája: a személyes gondoskodás keretébe tartozó szociális alapellátás. Az igénybevett szolgáltatás házi segítségnyújtáson belül, a gondozási szükséglet alapján (megfelelő rész aláhúzandó):

**szociális segítés**  **személyi gondozás**

A szolgáltató a szolgáltatást munkanapokon, a gondozási szükségletnek megfelelően napi 2,8 óra időtartamban biztosítja.

3.3. A házi segítségnyújtás szolgáltatás tartalma:

Szolgáltató a házi segítségnyújtást a szociális igazgatásról és szociális ellátásokról szóló 1993.évi III. törvény (Szt.) 63. §-ban foglaltak alapján, a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I.7.) SzCsM rendelet 25. § - 27. § -ban foglalt szakmai tartalommal nyújtja.

Házi segítségnyújtás keretében a szolgáltatást igénybe vevő személy számára saját lakókörnyezetében kell biztosítani az önálló életvitel fenntartása érdekében szükséges ellátást.

A házi segítségnyújtás keretében szociális segítést vagy - a szociális segítés tevékenységeit is magába foglaló - személyi gondozást kell nyújtani.

Házi segítségnyújtás igénybevételét megelőzően vizsgálni kell a gondozási szükségletet. A szolgáltatás iránti kérelem alapján az intézményvezető végzi el az igénylő gondozási szükségletének vizsgálatát. A gondozási szükséglet vizsgálata keretében meg kell állapítani azt, hogy az ellátást igénylő esetében szociális segítés vagy személyi gondozás indokolt. A megállapított gondozási szükségletet a működést engedélyező szerv felülvizsgálhatja és módosíthatja.

Amennyiben a házi segítségnyújtás során

* szociális segítés biztosítása során személyi gondozási feladatok ellátása válik szükségessé, a gondozási szükséglet vizsgálatát ismételten el kell végezni,
* szociális segítés biztosítása során szakápolási feladatok ellátása válik szükségessé, a házi segítségnyújtást végző személy kezdeményezi az otthonápolási szolgálat keretében történő ellátást. A házi segítségnyújtás gondozás keretében szakápolási feladatokat nem lát el.

3.4. Szolgáltató *a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SzCsM rendelet 5. sz.* mellékletében foglaltak szerint **szociális segítés keretében** *háztartási- és háztartáspótló segítségnyújtás* szolgáltatási elemet biztosít az alább felsorolt tevékenységeken keresztül.

**Szociális segítés keretében**:

**A lakókörnyezeti higiénia megtartásában való közreműködés körében**:

* takarítás a lakás életvitelszerűen használt helyiségeiben (hálószobában, fürdőszobában, konyhában és illemhelyiségben)
* mosás
* vasalás.

**A háztartási tevékenységben való közreműködés körében**:

* bevásárlás (személyes szükséglet mértékében), gyógyszer kiváltása,
* segítségnyújtás ételkészítésben és az étkezés előkészítésében,
* mosogatás,
* ruhajavítás,
* közkútról, fúrtkútról vízhordás,
* tüzelő behordása kályhához, egyedi fűtés beindítása (kivéve, ha ez a tevékenység egyéb szakmai kompetenciát igényel )
* télen hóeltakarítás és síkosságmentesítés a lakás bejárata előtt,
* kísérés.

Segítségnyújtás veszélyhelyzet kialakulásának megelőzésében és a kialakult veszélyhelyzet elhárításában.

Szükség esetén a bentlakásos szociális intézménybe történő beköltözés segítése.

3.5. Szolgáltató **személyi gondozás** keretében „*gondozás”* szolgáltatási elemet nyújt a szolgáltatást igénybe vevő személy számára. Ennek keretében, *a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SzCsM rendelet 5. sz.* mellékletében foglaltaknak megfelelően az alábbi tevékenységeket végzi:

**Személyi gondozás keretében:**

**Az ellátást igénybe vevővel segítő kapcsolat kialakítása és fenntartása körében:**

* információnyújtás, tanácsadás, mentális támogatás
* családdal , ismerősökkel való kapcsolattartás segítése
* az egészség megőrzésére irányuló aktív szabadidős tevékenységben való közreműködés.

**Gondozási és ápolási feladatok körében:**

* mosdatás,
* fürdetés,
* öltöztetés,
* ágyazás, ágyneműcsere,
* inkontinens beteg ellátása, testfelület tisztítása, kezelése
* haj- arcszőrzet ápolás,
* száj, fog és protézis ápolás,
* körömápolás, bőrápolás
* folyadékpótlás, étkeztetés (segédeszköz nélkül)
* mozgatás ágyban,
* decubitus megelőzés
* felületi sebkezelés
* sztómazsák cseréje
* gyógyszer adagolása, gyógyszerelés monitorozása
* vérnyomás és vércukor mérése,
* hely- és helyzetváltoztatás segítése lakáson belül és kívül
* kényelmi és gyógyászati segédeszközök beszerzésében való közreműködés
* kényelmi és gyógyászati segédeszközök használatának betanítása, karbantartásában való segítségnyújtás
* háziorvos írásos rendelésén alapuló terápia követése (a tevékenység elvégzéséhez való kompetencia határáig).

3.6. A feladatok ellátásához szükséges eszközöket (tisztító-, tisztálkodó- szerek, eszközök, mosásnál mosópor) az integrált intézmény biztosítja.

1. **A felek tájékoztatási kötelezettsége**

4.1. A szolgáltatást igénybe vevő személy kijelenti és aláírásával elismeri, hogy a házi segítségnyújtás igénybevételére vonatkozó **megállapodás megkötése előtt a szolgáltató tájékoztatta:**

* a biztosított ellátás, szolgáltatások tartalmáról és feltételeiről,
* a felvételhez szükséges okiratokról, személyes használati tárgyakról, hozzátartozói nyilatkozatokról, és más jogszabályban meghatározott feltételekről,
* a szolgáltatást nyújtó által vezetett írott és elektronikus nyilvántartásokról, a nyilvántartásokban vezetett adatokról,
* az adatvédelemre vonatkozó szabályok betartásának a módjáról,
* érdekképviseletről, panaszjoguk gyakorlásának módjáról,
* az igénybevétel megszűnésének, megszüntetésének eseteiről,
* a fizetendő térítési díjról, a térítési díj kiszámításának a módjáról, a teljesítés feltételeiről,
* a mulasztás következményeiről,
* valamint a szolgáltatást igénybe vevő jogait és érdekeit képviselő társadalmi szervezetekről.

A szolgáltatást igénybe vevő személy kijelenti, hogy a fenti tájékoztatóban foglaltakat tudomásul veszi és egyidejűleg kötelezettséget vállal azok betartására, melyet jelen Megállapodás aláírásával megerősít.

4.2. A szolgáltatást igénybe vevő személy jelen megállapodás aláírásával elismeri, hogy:

* tájékoztatásban foglaltakat tudomásul veszi, és azt tiszteletben tartja,
* adatokat szolgáltat a szolgáltatást nyújtó által vezetett nyilvántartásokhoz,
* vállalja, hogy a saját, továbbá a közeli hozzátartozójának a szociális ellátásra való jogosultság feltételében, valamint a nyilvántartásban szereplő adataiban beállott változásokat haladéktalanul közli a szolgáltatást nyújtó vezetőjével.

4.3. A szolgáltatást nyújtó vezetője <vagy a fenntartó által megbízott személy> értesíti, tájékoztatja a jogosultat és a megjelölt hozzátartozóját:

* az ellátás biztosításában felmerült akadályoztatásról, az ellátás ideiglenes szüneteltetéséről,
* a díjfizetési hátralék következményeiről, valamint a behajtás érdekében kezdeményezett intézkedéséről.

1. **A személyi térítési díj megállapítására, fizetésére vonatkozó szabályok**

5.1. Az ellátásért az Szt., valamint a személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet alapján az igénybevett szolgáltatásért térítési díjat kell fizetni.

5.2. A fenntartó tárgyév április 1-jéig megállapítja az intézményi térítési díjat, ami nem lehet magasabb a szolgáltatás önköltségénél. Az intézményi térítési díj év közben egy alkalommal korrigálható. Az intézményvezető a mindenkori térítési díjakról, a szolgáltatás önköltségéről, illetve azok változásairól írásos értesítést küld a szolgáltatást igénybe vevő részére.

5.3. A személyi térítési díj megállapításánál a szolgáltatást igénybe vevő személy rendszeres havi jövedelmét kell figyelembe venni. A személyi térítési díj házi segítségnyújtás igénybevétele esetén nem haladhatja meg a jövedelem 25%-át.

5.4. A házi segítségnyújtásban részesülő által havonta fizetendő személyi térítési díjat a házi segítségnyújtás óradíja és az adott hónapban a házi segítségnyújtás keretében elvégzett tevékenységekre fordított idő szorzata alapján kell kiszámítani. A fizetendő személyi térítési díj összege - nem haladja meg az 5.3. pontban meghatározott mértéket. A házi segítségnyújtás keretében elvégzett tevékenységekre fordított időt tevékenységnapló alapján kell megállapítani. Az igénybe vevő, illetve törvényes képviselője a házi segítségnyújtás keretében végzett tevékenységet minden nap, a gondozó által dokumentált tevékenységnaplóban aláírásával igazolja.

5.5. A térítési díj megállapításához a szolgáltatást igénybe vevő személy, illetve törvényes képviselője által benyújtott (aláírt) jövedelemnyilatkozat szükséges.

5.6. A térítési díjat a tárgyhónapot követő hó 20. napjáig kell befizetni postai befizetéssel csekken keresztül vagy átutalással.

5.7. A személyi térítési díj összege a megállapítás időpontjától függetlenül évente két alkalommal vizsgálható felül és változtatható, kivéve, ha az ellátást igénybevevő jövedelme olyan mértékben csökken, hogy a térítési díj fizetési kötelezettségének nem tud eleget tenni, vagy ha jövedelme a szociális vetítési alap összegének 25 %-át meghaladó mértékben nő.

5.8. Az Szt. 117/B. § szerint az ellátást igénylő, vagy a térítési díjat megfizető más személy az intézményi térítési díjjal azonos személyi térítési díj megfizetését 1 év időtartamra vállalhatja, amely időtartam meghosszabbítható. (Megállapodás melléklete: Nyilatkozat – térítési díj megfizetésére). Ez esetben nem kell elvégezni a jövedelemvizsgálatot, ugyanakkor az ellátást ilyen módon igénylő érintett nem kerülhet előnyösebb helyzetbe, mint ha a vállalást ő vagy a térítési díjat megfizető más személy nem tenné meg.

5.9. Házi segítségnyújtás esetében a gondozási szükséglettel nem rendelkező személy is ellátható, ha az ellátást igénylő vagy a térítési díjat megfizető más személy írásban vállalja a szolgáltatási önköltséggel azonos mértékű személyi térítési díj megfizetését.

5.10. Amennyiben a szolgáltatást igénybe vevő személy vagy a térítési díjat megfizető személy a személyi térítési díj összegét vitatja, illetve annak csökkentését vagy elengedését kéri, állami fenntartó esetén az arról szóló értesítés kézhezvételétől számított nyolc napon belül a szolgáltatást nyújtó fenntartójához fordulhat – SZGYF Hajdú-Bihar Vármegyei Kirendeltsége (4024 Debrecen, Piac u. 54.) –, ezt követően a fenntartó döntésének felülvizsgálata a döntés kézhezvételétől számított 30 napon belül a bíróságtól kérhető.

Fentieknek megfelelően a fenntartó döntéséig az ellátást változatlan feltételek, és a korábban megállapított személyi térítési díj megfizetése mellett biztosítja a házi segítségnyújtás fenntartója.

1. **Érdekképviselet**

A jogosult és hozzátartozója, valamint a jogosult jogait és érdekeit képviselő társadalmi szervezet panasszal élhet a szolgáltatás vezetőjénél, vagy az ellátottjogi képviselőnél:

* a bánásmódot, az ellátás körülményeit érintő kifogások megoldása érdekében,
* a szolgáltatási jogviszony megsértése esetén, különös tekintettel személyiségi jogainak sérelmére,
* a szolgáltatás dolgozóinak szakmai, titoktartási és vagyonvédelmi kötelezettségeinek megszegése esetén

Az ellátottjogi képviselő az e célra létrehozott szervezet keretében működik, neve és elérhetősége:

Szervezet:

Integrált Jogvédelmi Szolgálat

*Címe:* 1075 Budapest, Pf.: 646.

*Telefonszáma:* +36 (1) 9202 700

A terület ellátott jogi képviselője: Nagy Zsuzsanna

Ellátott jogi képviselő telefonszáma: 06/20 489-9530

Levelezési címe: 4025 Debrecen, Miklós utca 4.

E-mail cím: [zsuzsanna.nagy@ijb.bm.gov.hu](mailto:zsuzsanna.nagy@ijb.bm.gov.hu)

A panaszkezelés részletes szabályait az intézmény panaszkezelési szabályzata tartalmazza.

1. **A házi segítségnyújtás igénybevételének megszűnése, megszüntetése**

7.1. Az igénybevételre vonatkozó jogviszony megszűnik:

* a szolgáltatás jogutód nélküli megszűnésével,
* a szolgáltatást igénybe vevő személy halálával,
* a határozott idejű megállapodás esetén a megjelölt időtartam lejártával,
* ha a szolgáltatást igénybevevő személy veszélyeztető magatartást tanúsít,
* a megállapodás írásbeli felmondásával.

7.2. A házi segítségnyújtás igénybevételének a megszüntetése, jelen megállapodás felmondása

a) A házi segítségnyújtás igénybevétele megszüntethető jelen megállapodásban szerződő felek egybehangzó, közös akarata eredményeként, meghatározott időpontban.

b) A szolgáltatást igénybe vevő személy, illetve törvényes képviselője indokolás nélkül írásban mondhatja fel a megállapodást.

c) A szolgáltatást nyújtó intézmény intézményvezetője írásban mondhatja fel a megállapodást, az alábbi esetekben:

* ha a szolgáltatást igénybe vevő személy tartós bentlakásos intézményben történő elhelyezése indokolt, vagy további igénybevétel nem indokolt a szolgáltatás nyújtónál,
* ha a szolgáltatást igénybe vevő személy nem működik együtt a szolgáltatásnyújtás érdekében,
* ha a szolgáltatást igénybe vevő személy, a törvényes képviselője, vagy a térítési díjat megfizető személy, térítési díjfizetési kötelezettségének az Szt. 102. §-a szerint nem tesz eleget.

7.3.A szolgáltatást nyújtó vezetője az ellátás megszüntetéséről, valamint a megszüntetés ellen tehető panaszról írásban értesíti a szolgáltatást igénybe vevő személyt.

7.4. A felmondási idő a szolgáltatás esetén tizenöt nap, ettől eltérni közös megegyezés alapján lehetséges. Az intézmény vezetője az ellátás megszüntetéséről, valamint a megszüntetés ellen tehető panaszról írásban értesíti a szolgáltatást igénybe vevő személyt, illetve törvényes képviselőjét.

7.5. Ha a megszüntetéssel a szolgáltatást igénybe vevő személy, illetve törvényes képviselője nem ért egyet, az értesítéstől számított nyolc napon belül a szolgáltatást nyújtó intézmény fenntartójához fordulhat.

7.6. A házi segítségnyújtás igénybevételének megszűnése esetén a szolgáltatást nyújtó intézmény vezetője értesíti a szolgáltatást igénybe vevő személyt:

* az esedékes, illetve hátralékos térítési díj befizetési kötelezettségéről,
* a házi segítségnyújtás igénybevételéből származó, illetve a jogosulttal és/vagy törvényes képviselőjével szembeni követelésről, kárigényről, azok esetleges előterjesztési és rendezési módjáról.

1. **Vitás kérdések rendezése**

A szolgáltatást nyújtó intézmény vezetőjeés a szolgáltatást igénybe vevő személy kijelentik, hogy vitás kérdéseiket elsősorban tárgyalás útján rendezik.

1. **A megállapodás módosítása**

Jelen megállapodás módosítására a szolgáltatást nyújtó intézmény vezetője**,** és a szolgáltatást igénybe vevő személy közös megegyezése alapján kerülhet sor.

1. **Személyes adatok kezeléséről**

A szolgáltató a szolgáltatást igénybe vevő személy adatait az Szt. rendelkezései alapján nyilvántartja, az adatokat az információs önrendelkezési jogról és az információszabadságról szóló 2011. évi CXII. törvény előírásainak megfelelően kezeli. A *„szociális, gyermekjóléti és gyermekvédelmi igénybevevői nyilvántartásról és az országos jelentési rendszerről”* *szóló* *415/2015. (XII. 23.) Korm. rendelet* értelmében a szolgáltató a szolgáltatást igénybevevőkről a személyes adatok feltüntetésével naponta jelentést készít, mely a Központi Elektronikus Nyilvántartásban (KENYSZI) naponta rögzítésre kerül.

**11.** Jelen megállapodásban nem szabályozott kérdésekben a szociális igazgatásról és ellátásokról szóló 1993. évi III. törvény, és a kapcsolódó jogszabályok, valamint a Polgári Törvénykönyvről szóló 2013. évi V. törvény rendelkezései az irányadók.

**12.** Jelen megállapodás 11 gépelt oldalt tartalmaz, melyet a felek elolvasás és értelmezés után, mint akaratukkal megegyezőt írták alá.

A megállapodás 4 eredeti példányban készült, melyekből a felek mindegyike egy eredeti példányt kap kézhez, egy eredeti példány pedig az irattárba lefűzésre kerül.

Kelt: ……………………………………

…………………………………… ………………………………………………..

Ellátást igénybe vevő mb. Intézményvezető

……………………………………………….

Törvényes képviselő